വാഹനാപകടത്തില് യുവനടിക്ക് ഗുരുതര പരിക്ക് ഒപ്പമുണ്ടായിരുന്ന സുഹൃത്തുക്കളില് ഒരാള് മരിച്ചു ചെന്നൈ: 25.07.2021 വാഹനാപകടത്തില് യുവ നടിക്ക് ഗുരുതര പരിക്ക്. തമിഴ് സിനിമാ താരം യാഷിക ആനന്ദിനാണ് ഗുരുതരമായി പരിക്കേറ്റതെന്നും ഒപ്പമുണ്ടായിരുന്ന സുഹൃത്തുക്കളില് ഒരാള് മരിച്ചതായും ഹിന്ദുസ്ഥാന് ടൈംസ് റിപോര്ട് ചെയ്തു.ഞായറാഴ്ച പുലര്ചെ മഹാബലിപുരത്ത് വച്ചായിരുന്നു അപകടം. നിയന്ത്രണം വിട്ട വാഹനം റോഡിലെ മീഡിയനില് ഇടിച്ച് മറിയുകയായിരുന്നു. അമേരികയില് എഞ്ചിനീയറായി ജോലി നോക്കുന്ന ഹൈദരാബാദ് സ്വദേശി ഭവാനിയാണ് 28 മരിച്ചത്. അമിതവേഗതയില് പാഞ്ഞ കാര് നിയന്ത്രണം വിട്ട് മീഡിയനിലേക്ക് ഇടിച്ചുകയറി റോഡിനരികിലെ കുഴിയിലേക്ക് മറിയുകയായിരുന്നുവെന്നാണ് റിപോര്ടുകള്. യാഷികയും മൂന്ന് സുഹൃത്തുക്കളുമാണ് കാറില് ഉണ്ടായിരുന്നത്. തീവ്രപരിചണ വിഭാഗത്തില് ചികിത്സയില് കഴിയുന്ന യാഷികയുടെ നില ഗുരുതരമായി തുടരുകയാണെന്നും റിപോര്ടുകളുണ്ട്. ഈസ്റ്റ് കോസ്റ്റ് റോഡില് വെച്ചാണ് അപകടം. നടിയുടെ സുഹൃത്തായ വല്ലി ചെട്ടി ഭവാനി കാറില് കുടുങ്ങിക്കിടക്കുകയായിരുന്നു. ഇവര് സംഭവസ്ഥലത്തു വെച്ച് തന്നെ മരിച്ചിരുന്നു. അപകടത്തില് വാഹനം പൂര്ണമായും തകര്ന്നിരുന്നു.കാവലായ് വേണ്ടം, ധ്രുവങ്ങള് പതിനാറ്, ഇരുട്ട് അറയില് മുരട്ടു കുത്ത്, നോട്ട, സോംബി, മൂക്കുത്തി അമ്മന് തുടങ്ങി നിരവധി സിനിമകളുടെ ഭാഗമായിരുന്നു യാഷിക. ബിഗ് ബോസ് ഉള്പെടെയുള്ള ഷോകളിലൂടെ ടെലിവിഷന് രംഗത്തും സുപരിചിതയായിരുന്നു താരം.